
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 212 

18 Μαρτίου 1997 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΟΙΚΟΣ ΕΥΓΗΡΙΑΣ ΠΑΡΟΥ ΔΗΜΟΤΙ¬ 
ΚΟ ΚΑΙ ΕΚΚΛΗΣΙΑΣΤΙΚΟ ΙΔΡΥΜΑ» και κύρωση του 
οργανισμού αυτού». 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Διάθεση χρηματικού ποσού για παροχή κινήτρου πα- 
ραγωγικότητος και αποδοτικότητος στους υπαλ¬ 
λήλους του πρώην Υπουργείου Εσωτερικών και 
των πρώην Νομαρχιακών Ταμείων για το πρώτο τε¬ 
τράμηνο του έτους 1997 και καθορισμός των προ¬ 
ϋποθέσεων και του τρόπου καταβολής του. 2 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Εγκριση σύστασης του κοινωφελούς ιδρύματος με την ε¬ 
πωνυμία «ΟΙΚΟΣ ΕΥΓΗΡΙΑΣ ΠΑΡΟΥ ΔΗΜΟΤΙΚΟ ΚΑΙ 
ΕΚΚΛΗΣΙΑΣΤΙΚΟ ΙΔΡΥΜΑ» και κύρωση του οργανι¬ 
σμού αυτού». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθμ. 4144/9.2.1993 πράξη της συμβολαιογρά¬ 
φου Πάρου ΜοσχούλαςΣπ. Κοντοσταύλου, όπως τροπο¬ 
ποιήθηκε και συμπληρώθηκε με τις αριθ. 4336/26,6.1993 
και 4803/6.4.1994 πράξεις της ίδιας συμβολαιογράφου 
και τις αριθ. 11662/10.1.1995, 12024/20.10.1995 και 
12574/4.12.1996 πράξεις του συμβολαιογράφου Πάρου 
Ιωάννη Ηλία Γκίκα, με τις οποίες ο Δήμος Πάρου και το Ιε¬ 
ρό Προσκύνημα «Παναγία η Εκατονταπυλιανή Πάρου» 
σύστησαν κοινωφελές ίδρυμα με την επωνυμία «ΟΙΚΟΣ 
ΕΥΓΗΡΙΑΣ ΠΑΡΟΥ - ΔΗΜΟΤΙΚΟ ΚΑΙ ΕΚΚΛΗΣΙΑΣΤΙΚΟ Ι¬ 
ΔΡΥΜΑ» και με έδρα την κωμόπολη Παροικία Πάρου. 

2. Τις διατάξεις των άρθρωνα) 95 και 98 του Α.Ν. 2039, 
β) 101 και 119 του εισαγωγικού Νόμου του Αστικού Κώδι¬ 
κα και γ) 108 και 110 του Αστικού Κώδικα. 

3. Την από 9.12.1996 γνωμοδότηση του Συμβουλίου Ε¬ 
θνικών Κληρ/των. 


4. Την αριθ. 1107147/1239/006Α/4.10.1996 κοινή από¬ 
φαση του Πρωθυπουργού και του Υπουργού Οικονομι¬ 
κών, με την οποία ανατέθηκαν αρμοδιότητες του Υπουρ¬ 
γού Οικονομικών στους Υφυπουργούς Οικονομικών (ΦΕΚ 
922/Β). 

5, Την αριθμ. ΔΥ 3α/ΟΙΚ 878/4.10.1996 κοινή απόφαση 
του Πρωθυπουργού και του Υπουργού Υγείας και Πρό¬ 
νοιας, με την οποία ανατέθηκαν αρμοδιότητες στους Υ¬ 
φυπουργούς Υγείας και Πρόνοιας {ΦΕΚ 924/Β). 

Με πρόταση του Υπουργού Υγείας, Πρόνοιας και του Υ¬ 
φυπουργού Οικονομικών, αποφασίζουμε: 

Αρθρο μόνο. 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΟΙΚΟΣ ΕΥΓΗΡΙΑΣ ΠΑΡΟΥ - ΔΗΜΟΤΙΚΟ 
ΚΑΙ ΕΚΚΛΗΣΙΑΣΤΙΚΟ ΙΔΡΥΜΑ», η οποία έγινε από τον Δή¬ 
μο Πάρου και το Ιερό Προσκύνημα «Παναγία η Εκατοντα- 
πυλιανή Πάρου* με την αριθ. 4144/9.2.1993 πράξη της 
συμβολαιογράφου Πάρου Μοσχούλας Σπ. Κοντοσταύ¬ 
λου, όπως τροποποιήθηκε και συμπληρώθηκε με τις αριθ. 
4336/26.6.1993 και 4803/6.4.1994 πράξεις της ίδιας συμ¬ 
βολαιογράφου και τις αριθ, 11662/10.1.1995 
12024/20.10,1995 και 125784/4.12.1996 πράξεις του συμ¬ 
βολαιογράφου Πάρου Ιωάννη Ηλία Γκίκα. 

Το ίδρυμα τούτο αποτελεί νομικό πρόσωπο ιδιωτικού 
δικαίου υπάγεται στην εποπτεία και τον έλεγχο των Υ¬ 
πουργών Οικονομικών και Υγείας & Πρόνοιας και διέπεται 
από τις διατάξεις των παραπάνω συστατικών του πράξε¬ 
ων, του παρακάτω οργανισμού, του Α.Ν. 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δώδεκα (12) 
άρθρα και καταχωρίζεται παρακάτω: 

ΟΡΓΑΝΙΣΜΟΣ. 

Διοίκησης και διαχείρισης του κοινωφελούς ιδρύματος 
με την επωνυμία «ΟΙΚΟΣ ΕΥΓΗΡΙΑΣ ΠΑΡΟΥ ΔΗΜΟΤΙΚΟ 
ΚΑΙ ΕΚΚΛΗΣΙΑΣΤΙΚΟ ΙΔΡΥΜΑ» 

Άρθρο 1. 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΟΙΚΟΣ ΕΥ¬ 
ΓΗΡΙΑΣ ΠΑΡΟΥ ΔΗΜΟΤΙΚΟ ΚΑΙ ΕΚΚΛΗΣΙΑΣΤΙΚΟ ΙΔΡΥ¬ 
ΜΑ». που συστήθηκε από τον Δήμο Πάρου και το Ιερό 

Προσκύνημα Παναγία η Εκατονταπυλιανή Πάρου, με την 
αριθ, 4144/9.2.1983 πράξη της συμβολαιογράφου Πάρου 
Μοσχούλας Κοντοσταύλου, όπως τροποποιήθηκε και συ¬ 
μπληρώθηκε με τις αριθ. 4336/26.6.1993 και 4803/6.4.94 
πράξειςτηςιδίαςσυ μ/φου και τις αριθ, 12024/20.10.1995 
και 12574/4.12.1996 πράξεις του Συμβολαιογράφου Πά¬ 
ρου Ιωάννη Ηλία Γκίκα, αποτελεί νομικό πρόσωπο ιδιωτι¬ 
κού δικαίου και διέπεται από τις διατάξεις των παραπάνω 
συστατικών πράξεων, του παρόντος οργανισμού, του 
Α Ν. 2039/1939, όπως κάθε φορά ισχύει ο νόμος αυτός και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου. 

2. Έδρα του ιδρύματος είναι η κωμόπολη Παροικία της 
Πάρου. 

3 Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του ι¬ 
δρύματος, την έδρα, το έτος έγκρισης της σύστασής του, 
και στο μέσον αυτής την απεικόνιση της νήσου Πάρου με¬ 
τά της Εκκλησίας «Παναγία η Εκατονταπυλιανή». 

Άρθρο 2. 

Σκοπός 

Σκοπός του ιδρύματος είναι: 

α. Η παροχή φροντίδας, στοργής, ανακούφισης και α¬ 
ξιοπρεπούς διαβίωσης (στέγης, τροφής, ιατροφαρμα¬ 
κευτικής περίθαλψης, ψυχαγωγίας, εργασιοθεραπείας, 
χριστιανικής και πνευματικής καλλιέργειας, κ.λπ.) σε άτο- 
ματρίτης ηλικίας (65 ετών και άνω, ή και ολίγον νεωτέρων, 
εφ’ όσον είναι η κατέστην ανίκανοι για αυτοεξυπηρέτηση) 
και μάλιστα κατά προτεραιότητα στους αποδεδειγμένως 
απόρους, ή στερούμενους συζύγου και τέκνων, ή εγκα- 
ταλελειμένους από τις οικογένειές τους, που γεννήθηκαν 
στο Δήμο Πάρου, ή κατοικούν σ’ αυτόν πάνω από πέντε 
(5) συνεχή χρόνια, ή κατοίκησαν σ'αυτόν από δέκα (10) 
χρόνια, καθώς επίσης αν οι δυνατότητες του Ιδρύματος 
το επιτρέπουν και υπερήλικες που έλκουν την καταγωγή 
από τις άλλες κοινότητες Πάρου και Αντιπάρου, ή κατοι¬ 
κούν ή κατοίκησαν σ’ αυτές, όπως πιο πάνω, με προτε¬ 
ραιότητα τους απόρους, τους στερουμένους οικογένει¬ 
ας, η εγκαταλειφθέντες απ' αυτήν. Τέλος υπάρχει δυνα- 
τότης στο Δ.Σ. για εισαγωγή στο Γηροκομείο και άλλων 
ατόμων που είναι άποροι και έχουν ανάγκη της πιο πάνω 
ανθρώπινης αντιμετώπισης (εκτός από πάσχοντες από 
μεταδοτικές νόσους και ναρκομανείς), καθώς επίσης και 
μη απόρων σε ποσοστό όχι ανώτερο του είκοσι τοις εκα¬ 
τό (20%), εφόσον εισφέρουν στο ίδρυμα ποσοστό έκτων 
μηνιαίων εισοδημάτων τους, ή της αξίας της περιουσίας 
τους, ή το πενήντα έως εβδομήντα τοις εκατό (50% - 70%) 
της συντάξεώς τους, εκτός εάν πρόκειται περί δωρητών 
του ιδρύματος, ακινήτων ή κινητών σημαντικής αξίας, ο¬ 
πότε επιτρέπεται η απαλλαγή αυτών από την μηνιαία ή πο¬ 
σοστιαία εισφορά. 

β. Ο Σκοπός αυτός επιτρέπεται να διευρυνθεί αργότε¬ 
ρα, εφ' όσον κριθεί αναγκαίο και από τους δύο συνιδρυ¬ 
τές. 

γ. Ο σκοπός αυτός θα εξυπηρετηθεί, σε πρώτο στάδιο, 
με την δημιουργία διώροφου κτιρίου Γηροκομείου, δυνα¬ 
μικότητας μέχρι σαρανταπέντε (45) κλινών, από δύο (2) 
πτέρυγες από τις οποίες η μία για τριανταπέντε (35) κλί¬ 
νες αυτοεξυπηρετούμενων ατόμων και η δεύτερη από δέ¬ 
κα κλίνες μη αυτοεξυπηρετουμένων ηλικιωμέμων, ή πα- 
σχόντων από χρόνια νοσήματα, που θα πληροί όλες τις 


προϋποθέσεις του Π,Δ, 631/74, όπως ισχύει σήμερα, ό¬ 
σον αφορά τους όρους λειτουργίας και εγκαταστάσεως 
χώρων, ήτοι θαλάμων, γενικών χώρων διημερεύσεως και 
εργασιοθεραπείας, ειδικών χώρων που ορίζονται στο άνω 
Π.Δ, και στην 4.803/94 πράξη της Συμβολαιογράφου Πά¬ 
ρου Μοσχούλας Κοντοσταύλου, με θέρμανση αερισμό, 
φωτισμό και πλήρη εξοπλισμό. 

δ. Οι λεπτομέρειες λειτουργίας του Γηροκομείου των 
δικαιωμάτων και υποχρεώσεων των τροφίμων και γενικά 
θέματα των άρθρων 7 και 8 της 4.803/94 πράξης της Συμ¬ 
βολαιογράφου Πάρου Μοσχούλας Κοντοσταύλου. μπο¬ 
ρούν να ρυθμιστούν με Κανονισμό Εσωτερικής Υπηρε¬ 
σίας. ο οποίος θα κατισχύει των συναφώνρυθμίσεων των 
άνω άρθρων και θα υποβάλλεται προς γνώση στη Διεύ¬ 
θυνση Εθνικών Κληροδοτημάτων Υπουργείου Οικονομι¬ 
κών. 

Άρθρο 3. 

Περιουσία - Πόροι 

1. Περιουσία του ιδρύματος αποτελούν: 

α. Ενα ακίνητο στη θέση «Φραγκομονάστηρο» Πάρου, 
με το όνομα «ΤΩΝ ΠΑΤΕΡΩΝ», εντός του σχεδίου πόλεως 
του Δήμου Πάρου, αποτελούμενο από οικόπεδο εκτάσε- 
ως χιλίων διακοσίων πενήντα μέτρων τετραγωνικών 
(1,250 μ2), μετά του εντός αυτού ερειπωμένου διωρόφου 
κτίσματος. στην ανατολική πλευρά του άνω οικοπέδου, ε¬ 
πιφάνειας εκατόν εξήντα μέτρων τετραγωνικών (160 μ2) 
ανά όροφο, του οποίου ακινήτου τυγχάνουν οι συνιδρυ¬ 
τές, εξ’ αδιαιρέτου κύριοι, κατά ποσοστόν σαράντα εκα¬ 
τοστών (40%) και εξήντα εκατοστών (60%) αντίστοιχα. 

β. Το τίμημα από την ρευστοποίηση, κατά τη νόμιμη δια¬ 
δικασία, τριών κληροδοτημάτων - ακινήτων και συγκεκρι¬ 
μένα, δύο τοιούτων παραχωρουμένων εκ μέρους του Δή¬ 
μου Πάρου, δυνάμει του υπ’ αριθμόν 4.803/1994 συμβο¬ 
λαίου της ίδιας πιο πάνω Συμβολαιογράφου (κληροδοτών 
Αντωνίου Ραγκούση καιΔημητρίου Μιχ. Κρίσπη) περί των 
οποίων οι υπ' αριθμούς 4.489/94 και 6.461/93 αποφάσεις 
του Εφετείου Αθηνών όρισαν όπως, το μεν υπάρχον τίμη¬ 
μα εκ του ήδη ρευστοποιηθέντος κληροδοτηθέντος ακι¬ 
νήτου Αντωνίου Ραγκούση και με τους τόκους ανερχόμε- 
νον σήμερα στο ποσόν των δραχμών πενήντα πέντε εκα¬ 
τομμυρίων εκατόν χιλιάδων (55.100.000) και το τίμημα εκ 
του ρευστοποιηθησομένου κληροδοτηθέντος ακινήτου 
Δημητρίου Κρίσπη εκ δραχμών εβδομήντα εκατομμυρίων 
(70.000.000) περίπου διατεθούν για το συγκεκριμένο Δη¬ 
μοτικό και Εκκλησιαστικό Γ ηροκομείο και ενός ετέρου πα- 
ραχωρουμένου εκ μέρους του Ιερού Προσκηνύματος Πά¬ 
ρου «Παναγία η Εκατονταπυλιανή», δια του αυτού ως άνω 
4.803/94 συμβολαίου της Συμβολαιογράφου Πάρου Μο¬ 
σχούλας Κοντοσταύλου περί του οποίου η υπ’ αριθμόν 
4.490/94 απόφαση Εφετείου Αθηνών όρισε όπως το εκ 
της ρευστοποιήσεως τίμημα του κληροδοτηθέντος ακι¬ 
νήτου Πέλοπα Μηνοπούλου εκ δραχμών εβδομήντα 
τριών εκατομμυρίων (73.000.000) τουλάχιστον, διατεθεί 
επίσης για το συγκειριμένο Γ ηροκομείο. 

γ. Συμβατική - ενοχική - υποχρέωση των συνιδρυτών κα- 
ταρτισθείσα δια του υπ’ αριθμόν 11.662/10.1.1995 συμ¬ 
βολαίου του Συμβολαιογράφου Πάρου Ιωάννου Γκίκα, 
σύμφωνα με την οποία, εάν το ποσόν των προαναφερθέ- 
ντων κλη ροδοτημάτων δεν επαρκέσει για την αναπαλαίω¬ 
ση και επισκευή του υπάρχοντος στο πιο πάνω ακίνητο 
κτιρίου, την ανέγερση συμπληρωματικού κτιρίου - μεγά- 

ρου στο αυτό ως άνω οικόπεδο και τον εν γένει εξοπλισμό 
του γηροκομείου, τότε οι συνιδρυτές θα εισφέρουν έ¬ 
γκαιρα όλη την υπολοιπόμενη αναγκαία δαπάνη μέχρις ο- 
λοκλη'ρώσεως του Γηροκομείου κατ’ αναλογίαν δύο τρί¬ 
των (2/3) ο Δήμος Πάρου και ένα τρίτο (1/3) το Ιερό Προ¬ 
σκύνημα «Παναγία η Εκατονταπυλιανή». 

δ. Συμβατική - ενοχική - υποχρέωση του εκ των συνιδ- 
τρυτών Δήμου Πάρου, αναληφθείσα με τις υπ’ αριθμούς 
4.336/93 και 4.144/93 συμβολαιογραφικές πράξεις της 
Συμβολαιογράφου Πάρου Μοσχούλας Κοντοσταύλου, 
δυνάμει της οποίας ο Δήμος Πάρου αναλαμβάνει την υ¬ 
ποχρέωση να επιχορηγεί κατ’ έτος το Γηροκομείο με πο- 
σόν ανάλογο με τις δαπάνες λειτουργίας του, ώστε μαζί 
με τα τυχόν εισοδήματα εκ της περιουσίας του ιδρύμα¬ 
τος, να εξασφαλίζεται η απρόσκοπτος λειτουργία αυτού. 

2. Πόροι του ιδρύματος είναι: 

α. Τα εισοδήματα από την εκμετάλλευση των περιου¬ 
σιακών του στοιχείων. 

β. Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ. Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οιουδήποτε 
φυσικού ή νομικού προσώπου προς αυτό. 

δ. Δανεισμός παρά του ιδρύματος επιτρέπεται μόνον 
εφ’ όσον ο Δήμος Πάρου δεν εκπληρώνει τη συμβατκή 
του υποχρέωση, για έγκαιρη κάλυψη των λειτουργικών 
δαπανών του Γ ηροκομείου. 

Άρθρο 4. 

Διοίκηση 

1. Το ίδρυμα διοικείται από επταμελές Διοικητικό Συμ¬ 
βούλιο, διετούς θητείας, που αποτελείται από τους: α) 
Τον εκάστοτε Δήμαρχο Πάρου, ως Πρόεδρο, β) τον εκά- 
στοτε Πρόεδρο της Διοικούσας Επιτροπής του Ιερού 
Προσκυνήματος «Παναγία η Εκατονταπυλιανή», ήτου νο¬ 
μίμου αντιπροσώπου της, ως Αντιπρόεδρο και γ) από πέ¬ 
ντε (5) αιρετά μέλη, εκλεγόμενα ανά 2/ετία, με μυστική 
ψηφοφορία από το Δημοτικό Συμβούλιο του Δήμου Πά¬ 
ρου και συγκεκριμένα τρία (3) εκ τούτων από κατάλογο 
περισοτέρων υποψηφίων που ήθελε προτείνει το Δημοτι¬ 
κό Συμβούλιο του Δήμου Πάρου, και άλλα δύο (2) εκ τού¬ 
των από κατάλογο περισσοτέρων υποψηφίων που ήθελε 
προτείνει το Εκκλησιαστικό Συμβούλιο του Ιερού Προ¬ 
σκυνήματος «Παναγία η Εκατονταπυλιανή», μη αποκλεισ¬ 
μένης της προτάσεως και κοινών υποψηφίων. 

Το δικαίωμα εκλογιμότητας, η διαδικασία υποψηφιοτή¬ 
των και εκλογής των αιρετών μελών, καταρτίσεως του 
Δ.Σ. αναπληρώσεωςτων μελών και κάθε λεπτομέρεια ορ¬ 
γάνωσης και λειτουργίας της Διοικήσεως, αναπλήρωσης 
μελών υπό των αναπληρωματικών, μπορούν να ρυθμι- 
σθούν από Εσωτερικό Κανονισμό καταρτιθησόμενο από 
το πρώτο Δ.Σ., στα πλαίσια του παρόντος, καθώς και των 
συμφωνιών που αναφέρονται στις 4.144/93, 4,336/93 και 
4.803/94 πράξεις της Συμβολαιογράφου Πάρου Μοσχού¬ 
λας Κοντοσταύλου. 

2. Τα μέλη του Διοικητικού Συμβουλίου ορίζουν, με πρά¬ 
ξη τους, έπειτα από ψηφοφορία, τον Γραμματέα και τον 
Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οπαιοδή- 
ποτελόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 


λοίπων μελών, σύμφωνα με πς διατάξεις των συστατικών 
πράξεων και του άρθρου 99 του ΑΝ 2039/1939. 

4. Το Διοικητικό Συμβούλιο συνεδριάζει τακτικά κάθε 
μήνα, σε ανοικτές συνεδριάσεις, εκτάκτως δε οπότε το 
ζητήσει ο Πρόεδρος, ή τρία από τα μέλη του, ή ο επίτιμος 
Πρόεδρος, με γραπτή αίτησή τους προς τον Πρόεδρο, 
πάντοτε όμως έπειτα από πρόσκληση του Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο Αντιπρόεδρος. 

6. Οι αποφάσειςτου Διοικητικού Συμβουλίου, λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις συνεχείς 
συνεδριάσεις, θεωρείται ότι έχει παραιτηθεί και η κενή θέ¬ 
ση αυτού συμπληρώνεται κατά τα οριζόμενα στην παρ. 3 
του παρόντος άρθρου. 

8. Σε κάθε συνεδρίαση του Διοικηπκού Συμβουλίου τη¬ 
ρούνται πρακτικά, οτα οποία καταχωρίζονται όλες οι α¬ 
ποφάσεις που λαμβάνονται απ’ αυτό, καθώς και η γνώμη 
των μελών που τυχόν διαφωνούν. Τα πρακτικά υπογρά¬ 
φονται από όλατα μέλη που μετέχουν στη συνεδρίαση. 

9. Ταμέλητου Διοικητικό ύ Συ μβουλία υ π ροσφέρου ν τις 
υπηρεσίες τους χωρίς αμοιβή. Δικαούνται όμως οδοιπο¬ 
ρικών, ή άλλων εξόδων που δαπάνησαν για την εκτέλεση 
υπηρεσίας του Ιδρύματος, εφ’ όσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

10. Επίτιμος Πρόεδρος του Ιδρύματος ορίζεται ο εκά¬ 
στοτε Μητροπολίτης Παροναξίας, ο οποίος έχει δικαίωμα 
να παρίσταται στα διοικητικά συμβούλια χωρίς ψήφο και 
να συγκαλεί εκτάκτως το Δ.Σ. όταν συντρέχουν σπουδαί¬ 
οι λόγοι, κατά την κρίση του. 

Άρθρο 5. 

Αρμοδιότητες Διοικηπκού Συμβουλίου 

1 Το Διοικηπκό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία ταυ, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης του παρόντος οργανισμού του ΑΝ 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερα: 
α) Καταρτίζει, ψηφίζει και υποβάλλει κάθε χρόνο για έ¬ 
γκριση στην αρμόδια από το Νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις δια¬ 
τάξεις των άρθρων 101 και 102του ΑΝ 2039/1939 και του 
από20.12.1939 Β.Δ/τος (ΦΕΚ 552./Α). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 

ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

Ειδικότερα, όμως, το προσωπικό του γηροκομείου (της 
πρώτης φάσης των 45 κλινών) θα αποτελείται από ένα Δι¬ 
οικητικό Υπεύθυνο Διευθυντή και ενδεχομένως και ένα υ¬ 
πάλληλο γραμματέα και γενικών καθηκόντων, από ένα 
γιατρό γενικής ιατρικής με ειδίκευση στη γηριατρική, ει 
δυνατόν, που θα καλύπτει την τακτική ημερήσια επίσκευ- 
ψη και όλα τα έκτακτα περιστατικά του 24ώρου, από νο¬ 
σηλευτικό προσωπικό (μία Προίσταμένη απόφοιτη Σχο¬ 
λής Αδελφών Νοσοκόμων, 2/ετούς τουλάχιστον φοίτη¬ 
σης και μία νοσοκόμα απόφοιτη ή μη σχολής), από 
βοηθητικό προσωπικό (ένα μάγειρα και ένα βοηθό και α- 
ποθηκάριο, μία καθαρίστρια ανά 17 κλίνες, μια τραπεζο¬ 
κόμο ανά 17 κλίνες, που μπορεί να είναι και νοσοκόμος, ή 
καθαρίστρια μειωμένου ωραρίου από ειδικό προσωπικό 
(επισκέπτρια αδελφή διαιτολόγο, κοινωνική λειτουργό - 
φυσιαθεραπεύτρια ή ένα κάθε ειδικότητας), από δωρεάν 
προσφερόμενοπροσωπικό ικανών φιλανθρώπωντης Πά¬ 
ρου, υποκειμένων όμως στις υποχρεώσεις και ευθύνες 
του αμοιβομένου προσωπικού. Προϋπόθεση προσλήψε- 
ως του προσωπικού είναι να μην έχει τούτο ηλικία μεγα¬ 
λύτερη των 65 ετών, να έχει εκπληρώσει τις στρατιωτικές 
του υποχρεώσεις, να μην πάσχει από μεταδοτικές νόσους 
και να μην έχει καταδικαστεί σε ατιμωτικό αδίκημα, στα 
πλαίσια, και των οριζομένων στην 4803/94 πράξη της Συμ¬ 
βολαιογράφου Πάρου Μοσχούλας Κοντοσταύλου. 

γ. Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. Κηρύσ¬ 
σει έκπτωτο από το αξίωμα το μέλος που παραβαίνει το 
νόμο και το καταστατικό του ιδρύματος, ή καταδικάζεται 
σε αδίκημα, σχέση έχον με το Ίδρυμα, ή απουσιάζει αδι¬ 
καιολόγητα. ή αντιστρατεύεται τους σκοπούς του Ιδρύ¬ 
ματος. Συνάπτει τις πάσης φύσεως συμβάσεις, αποφασί¬ 
ζει για την εισαγωγή και την έξοδο των τροφίμων στο γη¬ 
ροκομείο και με ποιους όρους, στα πλαίσια και των 
συμφωνιών που αναφέρονται στις υπ’ αριθμ. 4144/93, 
4336/93 και 4803/94 ιδρυτικές πράξεις της Συμβολαιο¬ 
γράφου Πάρου Μοσχούλας Κοντοσταύλου. 

δ. Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6, 

Αρμοδιότητες Προέδρου. 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α. Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπωςή 
με πρόσωπο που ορίζεται απ’ αυτόν και εγκρίνεται με α¬ 
πόφαση του Διοικητικού Συμβουλίου. 

β. Συγκαλεί το Διοικητικό Συμβούλιο σε τακτικές και έ- 
κτακτες-συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού συμβουλίου τρεις (3) τουλάχιστον ημέ¬ 
ρες πριν από την συνεδρίαση. 

γ. Καταρτίζει, βοηθούμενος από τον Γραμματέα, την η- 
μερΊήσια διάταξη των θεμάτων που θα συζητηθούν, την 


οποία και υπογράφει. Θέμα που δεν περιλαμβάνεται σ' 
αυτήν δεν συζητείται εκτός αν πρόκειται για επείγουσα υ¬ 
πόθεση και συμφωνήσει γι'αυτό η πλειοψηφία των παρό¬ 
ντων μελών του διοικητικού συμβουλίου. 

δ. Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος το υ 
διοικητικού Συμβουλίου. 

ε. Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ, Εκδίδει τα εντάλματα πληρωμής για κάθε δαπάνη 
■ που προβλέπεται στον εγκεκριμένο προϋπολογισμό. 

ζ. Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

η. Επαχθείς για το ίδρυμα συμβάσεις επιτρέπεται να κα¬ 
ταρτίζει μέχρις ορισμένου ποσού που θα ορίζεται ανά 2/ε- 
τίαν από το Διοικητικό Συμβούλιο. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος σε όλα τα καθήκοντά του, και σε 
περίπτωση απουσίας ή κωλύματος αυτού, άλλο μέλος 
του Διοικητικού Συμβουλίου που ορίζεται με απόφαση αυ¬ 
τού (του Αντιπροέδρου). 

Άρθρο 7. 

Αρμοδιότητες Γ ραμματέα. 

1. Ο Γραμματέας του ιδρύματος: 

α, Συνυπογράφει με τον πρόεδρο κάθε έγγραφο του ι¬ 
δρύματος προς τρίτους. 

β. Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ. Διεκπεραιώνειτην αλληλογραφία, 
δ, Φυλάττει τα έγγραφα, τα βιβλία (εκτός από τα διαχει¬ 
ριστικά) καιτη σφραγίδατου ιδρύματος καιευθύνεταιγια 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό συμβούλιο (λόγω ειδι¬ 
κών συνθηκών) να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος, 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 
1. Ο Ταμίας του ιδρύματος: 

α. Εισπράττει όλα τα έσοδα τούτου, εκδίδοντας και υ¬ 
πογράφοντας σχετικές αριθμημένες διπλότυπες αποδεί- 
ξεις. 

β. Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό, που είναι αναγκαίο για την πληρωμή έ¬ 
κτακτων και επειγουσών δαπανών του ιδρύματος, το ύ¬ 
ψος του οποίου καθορίζεται με απόφαση του Διοικητικού 
Συμβουλίου στην αρχή κάθε έτους. 

γ, Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ. Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε. Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, α¬ 
πολογισμού και ισολογισμού του ιδρύματος. 

2. Τον Ταμία όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Οικονομική διαχείριση 

1, Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 

Κατ' εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεως του σχετικού Π. Δ/τος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού 
Δ/τος (ΦΕΚ 552 Α'). 

Άρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α. Βιβλίο πρωτοκόλλου αλληλογραφίας, 

β. Βιβλία πρακτικών συνεδριάσεων του Διοικητικού 
Συμβουλίου. 

γ. Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ. Βιβλίο-μητρώο τροφίμων του γηροκομείου, στο ο¬ 
ποίο καταχωρίζονται τα ονόματα αυτών, ο χρόνος διαμο¬ 
νής και τα λοιπά στοιχεία αυτών. 

ε. Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 11 

Τροποποίηση - Συμπλήρωση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 12 

Διάλυση του Ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει, κα¬ 
θώς επίσης και στις περιπτώσεις και κατά τη διαδικασία 


που αναφέρονται στην υπ’ αριθμ. 4803/94 πράξη της 
Συμβ,/φου Πάρου Μοσχούλας Κοντοσταύλου. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του, μετά την εκκαθάριση και την 
εξόφληση των χρεών και εφόσον απο μένει υ πόλοιπος τοι- 
αύτη, περιέρχεται η μεν κινητή (ρευστοποιημένη) στο Ιε¬ 
ρό Προσκύνημα «Παναγία η Εκατονταπυλιανή» η δε ακί¬ 
νητος αποδίδεται νόμιμα στους ιδρυτές κατά την ανα- 
φερθείσα εξ αδιαιρέτου συνιδιοκτησία τους, εξήντα τοις 
εκατό (60%) στο Ιερό Προσκύνημα «Παναγία η Εκατοντα- 
πυλιανή» και σαράντα τοις εκατό (40%) στο Δήμο Πάρου. 

Στον Υπουργό Υγείας και Πρόνοιας και τον Υφυπουργό 
Οικονομικών αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 11 Μαρτίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ Δ. ΣΤΕΦΑ Ν Ο Π ΟΥΛΟΣ 

ΟΙ ΥΠΟΥΡΓΟΙ 

ΥφνΠΟΥΡΓΟΣ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΓΕΩΡΓΙΟΣ ΔΡΥΣ ΚΩΣΤΑΣ ΓΕΙΤΟΝΑΣ 

ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 2007499/1054/0022 (2) 

Διάθεση χρηματικού ποσού για παροχή κινήτρου παρα¬ 
γωγικότητας και αποδοτικότητος στους υπαλλήλους, 
του πρώην Υπουργείου Εσωτερικών και των πρώην 
Νομαρχιακών Ταμείων για το πρώτο τετράμηνο του έ¬ 
τους 1997 και καθορισμός των προϋποθέσεων και του 
τρόπου καταβολής του. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Της παραγράφου 3του άρθρου 20 του Ν. 2344/1995 
«Οργάνωση Πολιτικής Προστασίας και άλλες διατάξεις» 
(ΦΕΚ 212 Α'). 

β) Του Ν, 1558/1985 και ειδικότερα του άρθρου 29Α, ό¬ 
πως αυτό προστέθηκε με το άρθρο 27 του Ν. 2081/1992 
(ΦΕΚ 154 Α') και το γεγονός ότι από τις διατάξεις της α¬ 
πόφασης αυτής προκαλείται δαπάνη για το τρέχον και για 
κάθε ένα από τα επόμενα οικονομικά έτη ύψους δραχμών 
τετρακοσίων τριάντα τεσσάρων εκατομμυρίων 
(434.000.000) που για το έτος 1997 έχει εγγράφει στον 
προϋπολογισμό εξόδων του Υπουργείου Εσωτερικών, 
Δημόσιας Διοίκησης και Αποκέντρωσης, οικ. έτους 1997 
και θα μεταφερθεί σε ειδικό έντοκο λογαριασμό στην Ε¬ 
θνική Τράπεζα Ελλάδος με τίτλο «Δικαιώματα υπαλλήλων 
ΥΠ.ΕΣ. υπέρ τρίτων». 

γ) Του άρθρου 40 του Ν. 849/1978 (ΦΕΚ 232 Α'). 

2. Την ανάγκη αύξησης της παραγωγικότητας και απο- 
δοτικότητας των υπηρεσιών του Υπουργείου Εσωτερι¬ 
κών, Δημόσιας Διοίκησης και Αποκέντρωσης. 

3. Την αριθ. ΔΙΔΚ/Φ 44.1/21566/10.10.1996 κοινή από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων Υπουργού Εσωτερικών, Δημόσιας Διοίκη¬ 
σης και Αποκέντρωσης στους Υφυπουργούς Εσωτερι- 




2202 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


κών, Δημόσιας Διοίκησης και Αποκέντρωσης» (ΦΕΚ 932 

Β'). 

4. Την υπ’ αρ. 1107147/1239/0006Α/4.10.96 κοινή από¬ 
φαση Πρωθυπουργού και Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στους Υφυ¬ 
πουργούς Οικονομικών», αποφασίζουμε: 

1. Τη διάθεση ποσού δραχμών τετρακοσίων τριάντα 
τεσσάρων εκατομμυρίων (434.00.000) για το τετράμηνο 
από ΤΙ.97 μέχρι 30.4.97, εφόσον μέχρι την ημερομηνία 
αυτή δεν έχει γίνει έναρξη πληρωμής των αποδοχών τους 
με τις διατάξεις του νέου μισθολογίου, που για το έτος 
1997 έχει εγγράφει στον ΚΑΕ 0269 του ειδικού φορέα 07- 
110 του προϋπολογισμού εξόδων οικ. έτους 1997 και τη 
μεταφορά σε ειδικό έντοκο λογιαριασμό Νο 080/545096- 
93 της Εθνικής Τράπεζας Ελλάδος με τίτλο «Δικαιώματα 
υπαλλήλων ΥΠ. ΕΣ. υπέρ τρίτων» καθώς και την καταβολή 
στους υπαλλήλους του πρώην Υπουργείου Εσωτερικών 
και στους υπαλλήλους των πρώην Νομαρχιακών Ταμείων 
ως κίνητρο παραγωγικότητας και αποδοτικότητος, σύμ¬ 
φωνα με το άρθρο 20 παράγραφος 3 του Ν. 2344/1995. 

2. Τα κριτήρια ποσοτικής και ποιοτικής απόδοσης των 
δικαιούχων για την καταβολή του επιδόματος αυτού είναι 
η συμβολή στην προώθηση του έργου των υπηρεσιών του 
Υπουργείου και η παροχή πρόσθετης εργασίας, η οποία 
θα ανατίθεται στους υπαλλήλους κάθε οργανικής μονά- 
δος από τον προϊστάμενο αυτής, ο οποίος έχει και την ευ¬ 
θύνη για την επίτευξη του ανωτέρω σκοπού και την αύξη¬ 
ση της παραγωγικότητας της υπηρεσίας της οποίας 
προΐσταται, αφού λάβει υπόψη του την επαγγελματική ι¬ 
κανότητα, τη δυνατότητα ανάληψης πρωτοβουλιών, την 
οργανωτικότητα, το ζήλο και την προθυμία στην εκτέλεση 
των καθηκόντων, την τήρηση του ωραρίου καθώς και την 
εκδήλωση ενδιαφέροντος για την προώθηση και αποτε¬ 
λεσματική διεκπεραίωση του έργου των υπηρεσιών και 
γενικά την ευχέρεια και ικανότητα ανταπόκρισης στα α¬ 
νατιθέμενα καθήκοντα κάθε υπαλλήλου, από απόψεως 
ποιοτικής και ποσοτικής απόδοσης. 

3. Το κίνητρο παραγωγικότητας και αποδοτικότητας κα¬ 
ταβάλλεται ήδη από της 11.10.1995 στους υπαλλήλους 
του πρώην Υπουργείου Εσωτερικών που κατέχουν οργα¬ 
νικές θέσεις (τακτικές και με σύμβαση εργασίας ιδιωτικού 
δικαίου αορίστου χρόνου) και υπηρετούν: α) στην Κεντρι¬ 
κή Υπηρεσία του Υπουργείου Εσωτερικών, Δημόσιας Δι¬ 
οίκησης και Αποκέντρωσης, β) στις περιφέρειες, γ) στις 
περιφερειακές διοικήσεις (περιλαμβάνονται και οι υπάλ¬ 
ληλοι του πρώην Υπουργείου Εσωτερικών και των πρώην 
Νομαρχιακών Ταμείων που υπηρετούν στα Ειδικά Λη¬ 
ξιαρχεία), δ) με απόσπαση στις οικείες Νομαρχιακές Αυ¬ 
τοδιοικήσεις ή τα Νομαρχιακά Διαμερίσματα, σύμφωνα 
με τις διατάξεις του Ν. 2218/1994, καθώς και στους υπαλ¬ 
λήλους των πρώην Νομαρχιακών Ταμείων που κατέχουν 
επίσης όμοιες οργανικές θέσεις στις οικείες Νομαρχια¬ 
κές Αυτοδιοικήσεις ή Νομαρχιακά Διαμερίσματα, όπου 
μεταφέρθηκαν αυτοδίκαια σύμφωνα με το άρθρο 36 του 
Ν. 2218/1994. Επίσης το κίνητρο αυτό διατηρείται στους 
παραπάνω υπαλλήλους του πρώην Υπουργείου Εσωτερι¬ 
κών και σε περίπτωση μεταφοράς τους ή μετάταξης στις 
Νομαρχιακές Αυτοδιοικήσεις ή Νομαρχιακά Διαμερίσμα¬ 
τα. 

4. Την αποζημίωση αυτί) δεν δικαιούνται: 

α) Το προσωπικό του πρώην Υπουργείου Εσωτερικών 
και των πρώην ΝομαρχιακώνΤαμείων που υπηρετεί με το¬ 
ποθέτηση ή με απόσπαση σε υπηρεσίες άλλων Υπουργεί¬ 


ων, Ν.Π.Δ.Δ., Οργανισμών, κ.λπ. για όσο χρονικό διάστη¬ 
μα διαρκεί η τοποθέτησή του ή η απόσπασή του εφόσον 
καταβάλλεται σ’ αυτό αντίστοιχη αποζημίωση (αποδοτι¬ 
κότητος - παραγωγικότητος ή κάποιο άλλο παρόμοιο επί¬ 
δομα, το οποίο φέρει διαφορετική ονομασία) από τις υ¬ 
πηρεσίες στις οποίες είναι τοποθετημένο ή αποσπασμέ¬ 
νο. 

β) Οι τοποθετημένοι ή αποσπασμένοι, ως ανωτέρω υ¬ 
πάλληλοι, στα Πολιτικά Γραφεία Υπουργών, Αναπληρω¬ 
τών Υπουργών, Υφυπουργών. Γ ενικών Γ ραμματέων, Διοι¬ 
κητών Οργανισμών και λοιπών μελών της Κυβέρνησης, 
άλλων Υπουργείων ή Οργανισμών, εφόσον καταβάλλεται 
αντίστοιχη αποζημίωση από τις Υπηρεσίες των οικείων Υ¬ 
πουργείων ή Οργανισμών. 

γ) Οι αποσπασμένοι στα Γ ραφεία των Κομμάτων που εκ¬ 
προσωπούνται στη Βουλή, στα Γ ραφεία των Βουλευτών 
και Ευρωβουλευτών, καθώς και στη Βουλή, εφόσον κατα¬ 
βάλλεται παρόμοια αποζημίωση, εκτός εάν άλλως ορίζε¬ 
ται από ειδικές διατάξεις. 

Το προσωπικό των περιπτώσεων (α), (β) και (γ) υποχρε- 
ούται, να προσκομίζει στην υπηρεσία όπου ανήκει οργα¬ 
νικά (Για την Κεντρική Υπηρεσία του Υπουργείου στη Δι¬ 
εύθυνση Οικονομικού) σχετική βεβαίωση καταβολής ή ό¬ 
χι αντίστοιχης αποζημίωσης). 

δ) Οι υπάλληλοι που για οποιονδήποτε λόγο βρίσκονται 
εκτός υπηρεσίας (λόγω αναρρωτικής ή εκπαιδευτικής ά¬ 
δειας, γονικής άδειας για ανατροφή παιδιών, άδειας άνευ 
αποδοχών, διαθεσιμότητας ή αργίας, κ.λπ.) και για όσο 
χρονικό διάστημα διαρκεί η προηγούμενη απουσία, πλην 
της περίπτωσης κανονικής άδειας και άδειας λοχείας και 
τοκετού. 

ε) Το προσωπικό άλλων Υπουργείων, Ν.Π.Δ,Δ., Οργανι¬ 
σμών κ,λπ. που υπηρετεί με απόσπαση στις προαναφε- 
ρόμενες υπηρεσίες του Υπουργείου Εσωτερικών, Δημό¬ 
σιας Διοίκησης και Αποκέντρωσης. 

5, Γ ια την καταβολή της πρόσθετης αμοιβής που θα γί¬ 
νεται κάθε δίμηνο με απόφαση του Υπουργού ορίζεται υ¬ 
πόλογος, που θα μεριμνά για την έκδοση της εντολής με¬ 
ταβίβασης των ποσών που θα αναλογούν στο υποκατά¬ 
στημα της Εθνικής Τράπεζας Ελλάδος για την πληρωμή 
των υπαλλήλων των Περιφερειακών Υπηρεσιών. 

6, Η πληρωμή της εν λόγω αμοιβής θα γίνεται: 

α) Γ ια τους υπαλλήλους της Κεντρικής Υπηρεσίας του 
πρώην Υπουργείου Εσωτερικών από τον υπόλογο που θα 
ορισθεί. 

β) Για τους υπαλλήλους που υπηρετούν στην Περιφέ¬ 
ρεια, στις Περιφερειακές Διοικήσεις, στη Νομαρχιακή Αυ¬ 
τοδιοίκηση, στα Νομαρχιακά Διαμερίσματα και τα Ειδικά 
Ληξιαρχεία από τον υπάλληλο που θα ορισθεί με απόφα¬ 
ση του Προϊσταμένου της Περιφερειακής Διοίκησης για 
την είσπραξη του ποσού από την Τράπεζα και την κατα¬ 
βολή στους δικαιούχους, ο οποίος θα είναι και υπόλογος. 

7, Η προσφορά της πρόσθετης εργασίας θα πιστοποι¬ 
είται στην ειδική κατάσταση πληρωμής, με πράξη του 
προϊσταμένου της οργανικής μονάδος, που έχει την ευ¬ 
θύνη κατά λόγο της αρμοδιότητάς του για την πρόσθετη 
αυτή εργασία. Για τους προϊσταμένους των Γενικών Διευ¬ 
θύνσεων θα συντάσσεται ξεχωριστή κατάσταση πληρω¬ 
μής που θα υπογράφεται από το Γ ενικό Γ ραμματέατου Υ¬ 
πουργείου, ο οποίος και θα πιστοποιεί την προσφορά της 
πρόσθετης εργασίας. 

Γ ια το ομοιόμορφο της βεβαίωσης η πράξη αυτή θα έ¬ 
χει ως εξής: 

«Βεβαιώνεται ότι οι περιλαμβανόμενοι στην κατάσταση 
διεκπεραίωσαν την πρόσθετη εργασία που τους ανατέ¬ 
θηκε». 

8. Οι ονομαστικές καταστάσεις θα συντάσσονται για κά¬ 
θε υπηρεσία (Κεντρική, Περιφέρειες, Περιφερειακή Διοί¬ 
κηση, Νομαρχιακή Αυτοδιοίκηση ή Νομαρχιακά Διαμερί¬ 
σματα) στο τέλος κάθε διμήνου από τις ίδιες υπηρεσίες 
αρχής γενομένης την 28.2.1997 για το πρώτο δίμηνο του 
έτους 1997. 

Στη συνέχεια οι καταστάσεις αυτές των Περιφερειακών 
Υπηρεσιών θα αποστέλλονται στο τέλος κάθε διμήνου 
στη Διεύθυνση Οικονομικού της Κεντρικής Υπηρεσίας 
του Υπουργείου Εσωτερικών, Δημόσιας Διοίκησης και Α¬ 
ποκέντρωσης για την συμπλήρωση του αναλογούντος 
ποσού και ακολούθως μέσω της ίδιας Διεύθυνσης, στην 
οποία ανατίθεται και ο συντονισμός του όλου έργου θα ε- 
πιστρέφονται στις Περιφερειακές Διοικήσεις. 

Οι ανωτέρω οριζόμενοι υπάλληλοι μετά την παραλαβή 
των καταστάσεων θα μεριμνούν για την είσπραξη του 
σχετικού ποσού από την Εθνική Τράπεζα Ελλάδος και την 
απόδοση στους δικαιούχους, ενυπόγραφα. 


Μετά την εξόφληση οι καταστάσεις μαζί με τα αποδει¬ 
κτικά στοιχεία απόδοσης κρατήσεων θα επιστρέφονται 
και πάλι στη Διεύθυνση Οικονομικού της Κεντρικής Υπη¬ 
ρεσίας του Υπουργείου για έλεγχο. Η Διεύθυνση Οικονο¬ 
μικού στο τέλος κάθε έτους θα τις αποστέλλει στο αρμό¬ 
διο Μονομελές Κλιμάκιο του Ελεγκτικού Συνεδρίου που 
ασκεί τον έλεγχο των δαπανών του Υπουργείου. 

Το ποσό αυτό καταβάλλεται ανεξάρτητα από κάθε άλλη 
τυχόν υπερωριακή ή άλλη αποζημίωση (αμοιβές Συμβου¬ 
λίων και Επιτροπών, οδοιπορικά έξοδα κ.λπ.) και υπόκει- 
ται σε όλες τις νόμιμες κρατήσεις των αποζημιώσεων. 

Η ισχύς της απόφασης αυτής αρχίζει από της 1ης Ια¬ 
νουάριου 1997. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 5 Μαρτίου 1997 

ΟΙ ΥΦΥΠΟΥΡΓΟΙ 
ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΛΑΜΠΡΟΣ ΠΑΠΑΔΗΜΑΣ ΝΙΚΟΛ. ΧΡΙΣΤΟΔΟΥΛΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤΟΠ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗ 

ΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοανπ'γ ραφα π αλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ. Κ. 185 31 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 

- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ -Από 16 σελίδες και άνω προσαύξηση 100 δρχ. ανά δσέλιδο ή μέρους αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Π (Διορισμοί, απολύσεις κ.τλ.. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανώτατου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

50.000 » 

10.000 

50.000 

25.000 

10.000 

5.000 

10.000 

3.000 

250.000 » 

10.000 » 

2.500 δρχ. 

2.500 » 

500 » 

2.500 » 

1.250 » 

500 » 

250 >· 

500 » 

150 » 

12.500 »· 

500 >· 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 »> 10.000 » 

* Οι συνδρουές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί οε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού 51 -Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποοό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά οπό 08.00" έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























